CELEX: 62020TN0014
Language: da
Date: 2020-01-08 00:00:00
Title: Sag T-14/20: Sag anlagt den 8. januar 2020 — Tratkowski mod Kommissionen

23.3.2020   
            
            
               DA
            
            
               Den Europæiske Unions Tidende
            
            
               C 95/35
            
         
      Sag anlagt den 8. januar 2020 — Tratkowski mod Kommissionen
      (Sag T-14/20)
      (2020/C 95/45)
      Processprog: engelsk
      
         Parter
      
      
         Sagsøger: Michal Tratkowski (Brussels, Belgien) (ved advokat R. Wardyn)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Annullation af Kommissionens afgørelse af 14. marts 2019 om afslag på sagsøgerens ansøgning om at få adgang til den interne udvælgelsesprøve COM/2/AD12/18.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført tre anbringender.
      
                  1.
               
               
                  Første anbringende om, at afgørelsen om at nægte at give sagsøgeren adgang til den interne udvælgelsesprøve på grund af manglende minimumslønklasse udgør en tilsidesættelse af tjenestemandsvedtægtens artikel 27. Sagsøgeren har gjort gældende, at en minimumslønklasse ikke er den reelle indikator for kompetencer. Som følge heraf forhindrer kravet om en minimumslønklasse ansættelse af erfarne og kvalificerede ansøgere.
               
            
                  2.
               
               
                  Andet anbringende om tilsidesættelse af ligebehandlingsprincippet og af tjenestemandsvedtægtens artikel 27 med kravet om en minimumslønklasse, som ikke berører midlertidigt ansatte og tjenestemænd på samme måde.
               
            
                  3.
               
               
                  Tredje anbringende om tilsidesættelse af tjenestemandsvedtægtens artikel 27 med kravet om, at der kun kan ansøges inden for et enkelt område, som forhindrer ansættelse baseret på de bedste kvalifikationer med hensyn til kompetence, arbejdsindsats og integritet og på det bredest mulige grundlag.